cyanic-selkie/wikianc huggingface dataset:
PIK-12
Tuotanto
PIK-12 sai tyyppihyväksynnän 21. heinäkuuta 1959 ilmailutoimiston tarkastettua koneen lujuuslaskut, piirustukset, prototyypin ja sen koelentoraportit. Hyväksyntä oli auttamattomasti myöhässä siinä mielessä, että konetyypistä olisi haluttu tehdä Suomen purjelentokoulutuksen ”peruskaksipaikkainen”. Yksipaikkakoulutuksesta oli siirrytty kaksipaikkakoulutukseen PIK-12 kehittelyn aikana, eivätkä kerhotkaan olleet enää samaan tapaan kiinnostuneita kerhorakentamisesta, ja olivat suunnanneet katseensa suorituskykyisempiin tyyppeihin. Kaksipaikkaiset koulukoneet hankittiinkin moniin kerhoihin ulkomailta, ja niillä olikin merkittäviä etuja kotimaiseen PIK-12 nähden. Esimerkiksi saksalaisten Schleicher Ka 2b:n ja Scheibe Bergfalke II:n suoritusarvot olivat huomattavasti suomalaista kilpailijaansa paremmat.
Rakenne
PIK-12 aerodynaamisten ratkaisujen pohjaksi otettiin PIK-5c, ja koneissa olikin sama siipimuoto ja -profiili. Siipiin ei laitettu kiertoa, vaan sakkausominaisuudet hoidettiin PIK-sarjan aiempien purjekoneiden tapaan solasiivekkeillä. Siipirakenne tukeutui koko siiven matkalla kulkevaan pääsalkoon ja tyven apusalkoihin. Siipisalot ja niiden päälle asennettu vaneri muodostivat jäykän tyviosan. Jättöreuna ja ohjainpinnat olivat kangaspäällysteiset. Siipipuoliskot painoivat koottuina vain 50 kilogrammaa puoliskolta ja olivat melko yksikertaiset valmistaa.
Eteenpäin (Yhdysvallat)
Historia
Eteenpäin ilmestyi aluksi New Yorkissa, vuodesta 1922 lähtien Massachusettsin Worcesterissa, vuodesta 1931 jälleen New Yorkissa ja sen jälkeen New Yorkin osavaltion Yonkersissa. Sen kustantajana toimi ensin Bothnia Press Inc. -niminen yritys, vuodesta 1922 lähtien Eteenpäin Co-operative Society ja vuodesta 1931 American Finnish Publishers, Inc. Ensimmäisenä päätoimittajana työskenteli Elis Sulkanen, aputoimittajina Onni Saari, Väinö Wessman, Anna Leppänen ja Toivo Rantanen sekä liikkeenhoitajana Walter Nurminen ja hänen apulaisenaan Hugo Paasikivi. Vuosina 1922–1928 liikkeenhoitajana toimi William Marttila. Sulkasen jouduttua eroamaan keväällä 1925 päätoimittajana toimi lyhyen aikaa John Wiita ja hänen jälkeensä Taavi (Tatu) Heino. Myöhemmin päätoimittajana työskentelivät Matti Wiitala, Richard Pesola ja Knut Einar Heikkinen. Lehden toimituskuntaan kuuluivat eri aikoina Victor Berg, Aaro Hyrske, William Lahtinen, Aarne Halonen, Leo Mattson, Hjalmar Sankari, Carl Päiviö, Toivo Vuorela, Väinö Pelto, U. Mäki, William Janhonen, Aarre Linnala, Fanny Pesonen, Kalle Rissanen, Onni Kaartinen, Rudy Kaartinen, Helen Kruth, A. N. Koskela ja Helmi Mattson. Liikkeenhoitajina työskentelivät myös Bernhard Wirkkula, Fahle Burman, Aarne Mynttinen, Hugo Paasikivi, K. E. Heikkinen, Oscar Luttio, Toivo Wuorela ja Richard Björkbacka.
Sumyn valtionyliopisto
Sumyn valtionyliopisto (SumDU) on Ukrainan pohjoisosassa, erityisesti Sumyn kaupungissa toimiva klassinen yliopisto.
Mauno Saari
Syntyjään peräpohjalainen Saari on ollut toimittajana Helsingin Sanomissa ja päätoimittajana Iltaset-lehdessä, Suomen Kuvalehdessä, Iltalehdessä ja Uudessa Suomessa. Hän on kirjoittanut elämäkertakirjoja muiden muassa Niilo Yli-Vainiosta, Christopher Wegeliuksesta ja eräistä muista julkisuuden henkilöistä. Wegelius-kirjan lisäksi hän on käsitellyt 1990-luvun alun talouskriisiä kirjoissaan Näkymätön käsi ja Rahat ja henki.
Lynch.
Lynch. on japanilainen, Visual Kei-liikettä (alalaji Nagoya kei) edustava metallibändi. Nimi lynch. tulee englannin kielen verbistä lynkata ja siihen on lisätty piste "tiivistämään" sitä. Bändin visuaalisuus on tummemman puoleista ja musiikkityyli on raskasta rockia, ympättynä vokalisti Hazukin lauluun, joka on yhdistelmä puhdasta laulua ja karjumista. Bändin perustivat vuonna 2004 Hazuki (ex-DEATHGAZE), Reo sekä Asanao. Lynch. on yksi japanin nopeimmin suosiotaan kasvattavista uusista Visual Kei-yhtyeistä ja heidän saavutuksiaan on alettu noteerata myös ulkomailla.
Historia
Vuoden 2008 huhtikuussa single Adore julkaistiin. Jo aiemmin he olivat kiertäneet Japania URGE TO DOWN-oneman kiertueella. Vastikään he ilmoittivat 『THE DIFFUSING IDEAL』 oneman-kiertueesta, joka alkoi lokakuussa.
Olympia Dukakis
Emmyt
Ehdokkaana:
Tellervo Krogerus
Ura
Krogerus valmistui 1972 Helsingin yliopistosta filosofian kandidaatiksi yleisestä kirjallisuustieteestä ja estetiikasta, suomalaisesta ja vertailevasta kansanrunoudentutkimuksesta ja suomen kielestä. Joensuun yliopistosta hän valmistui 1983 filosofian lisensiaatiksi. Suomen Akatemiassa Krogerus työskenteli 1985–1989 humanistisen toimikunnan ylimääräisenä tutkimusassistenttina ja 1991–1993 virkaatekevänä nuorempana tutkijana.
Sunna
Sunna on Koraanin ohella toinen ja todellisuudessa tärkein islamilaisen lain lähde, sillä Koraani sisältää vain vähän lakimääräyksiä. Idea profeetan esikuvasta lakien lähteenä tulee islamiin juutalaisuudesta. Mooses oli saanut Jumalalta pyhän kirjan eli Tooran, jonka määräyksiä kansan tuli noudattaa. Kun kaikkea ei löytynyt sieltä, piti seurata myös Mooseksen esikuvaa, sunnaa. Sunnan sisällöstä kertoi halakha-laki (hepr. 'polku'), joka vastaa islamilaista šariaa (arab. 'polku').
Toivolanrannan yhtenäiskoulu
Toivolanrannan yhtenäiskoulu on Seinäjoen kaupungin peruskoulu, joka toimii Peräseinäjoen alueella. Koulun toiminta-ajatuksena on tarjota oppilaille yhtenäinen koulupolku koko perusopetuksen ajaksi ensimmäisestä luokasta yhdeksänteen luokkaan asti. Kouluun kuuluu kiinteästi myös Haapaluoman varhaiskasvatuskeskus, jossa toimii luokka-asteet 0, 1. ja 2. Oppilasmäärä on n. 340 ja henkilökuntaa n. 40.
Ahjo Communications
Ahjo Communications on helsinkiläinen viestintätoimisto. Ahjo on Markkinoinnin, teknologian ja luovuuden liitto MTL ry:n jäsenyritys ja viestintätoimistoketju Weber Shandwick in edustaja Suomessa.
Historia
Ahjon juuret juontavat vuoteen 1972, AC-Tiedotus-nimiseen yhtiöön. AC-Tiedotus ja Sari-Liia Tonttilan perustama Sanafor yhdistyivät vuonna 2006. Uusi yhtiö sai nimekseen AC-Sanafor. Fuusion tuloksena AC-Sanaforista tuli Suomen vanhin viestintätoimisto.
Mummoni ja Mannerheim (televisiosarja)
Näyttelijät
Pääosien esittäjien lisäksi televisiosarjan eri osissa nähdään yhteensä lähes 80 suomalaisnäyttelijää.
Suomen Lähetyssanomat
Historia
Ensimmäisessä Suomen Lähetysseuran johtokunnan kokouksessa 21.1.1859 neuvoteltiin lähetyslehtien julkaisemisesta. Ruotsinkielisen Missionstidning för Finlandin toimittajaksi valittiin Gustaf Dahlberg ja Suomen Lähetyssanomien toimittajaksi Klemens Johan Gabriel Sirelius. Ensimmäinen Suomen Lähetyssanomien numero jaettiin näytenumeroina heinäkuussa 1859  Suomettaren ja Missionstidning för Finlandin ensimmäinen numero Helsingfors Tidningarin kanssa.
Viime vuosikymmeninä muodollisena päätoimittajana on toiminut kulloinenkin lähetysjohtaja (jonka virkanimike on 2013 muutettu toiminnanjohtajaksi), mutta hänen roolinsa on rajoittunut pääkirjoitusten laatimiseen. Itse lehden toimittaa Suomen Lähetysseuran viestintä toimituspäällikön johdolla.
Zach Bogosian
Ura
Bogosian edusti Yhdysvaltoja Sveitsissä pelatuissa MM-kisoissa vuonna 2009.
Wolde Valdemar Punnala
Wolde Valdemar Punnala (s. 1950) on suomalainen artisti, joka levytti vuonna 1974 singlen "Naulaan ja naputan / Luihin ja ytimiin". Kappale nousi saman vuoden elokuussa Suomen virallisen singlelistan 17. sijalle.
Jean-Pierre Raffarin
Jean-Pierre Raffarin aloitti pääministerikautensa 6. toukokuuta 2002 ja erosi virasta 31. toukokuuta 2005. Hän johti kahta peräkkäistä hallitusta; Raffarinin ensimmäinen hallitus erosi 31. maaliskuuta 2004 ja hänen toinen hallituksensa, jossa useita ministereitä oli vaihdettu, astui virkaan samana päivänä. Raffarinin toisen hallituksen ero seurasi kyllä-puolen tappiota Ranskan kansanäänestyksessä Euroopan unionin perustuslaista, joskin Raffarin sanoi tämän lopullisen eron johtuneen muista syistä. Häntä seurasi Ranskan pääministerinä Dominique de Villepin.
Toinen hallitus 2004–2005
Jean-Pierre Raffarinin toisesta hallituksesta oli jätetty pois eräitä ongelmallisimpia ministereitä, ja tärkeimmistä ministerinpaikoista osa oli järjestetty uudelleen. Niinpä Sarkozy siirtyi valtiovarainministeriksi ja Villepin sisäministeriksi, Alliot-Marie jatkoi puolustusministerinä mutta ulkoministeriksi tuli Michel Barnier. Hallitus jatkoi edellisen linjoilla, joskin tietyin muutoksin: uusi sisäministeri Villepin esimerkiksi puolusti edeltäjäänsä tarmokkaammin ranskalaista sekularismia ja suhtautui hyvin kielteisesti islamilaiseen fundamentalismiin. Vastaavasti Sarkozy otti talouspolitiikassa aiempaa enemmän vapaata kauppaa korostavan linjan.
Ei sammu sieluni lyhty
Ei sammu sieluni lyhty on Matti Eskon vuonna 1997 julkaistu albumi.
Ottmar Mergenthaler
thumb|200px|Ottmar Mergenthaler thumb|left|200px|Linotype-merkkinen latomakone Ottmar Mergenthaler (11. toukokuuta 1854 Hachtel, Baden-Württemberg – 28. lokakuuta 1899 Baltimore) oli saksalaissyntyinen keksijä, joka esitteli Linotypeksi kutsutun latomakoneen vuonna 1886.
Yleinen topologia
Pistejoukkotopologian peruskäsitteitä ovat jatkuvuus, kompaktius ja yhtenäisyys. Intuitiivisesti jatkuvat funktiot yhdistävät lähellä olevat pisteet toisiin lähellä oleviin pisteisiin. Kompaktit joukot voidaan peittää äärellisen monella avoimella joukolla, ja yhtenäisiä joukkoja ei voida jakaa kahteen osaan, jotka ovat kaukana toisistaan.
Meurthe-et-Moselle
Departementti muodostettiin 1871 yhdistämällä entisistä Meurthen ja Mosellen departemeteista ne osat, joita ei liitetty Saksaan ja Elsass-Lothringeniin Ranskan–Preussin sodan jälkeen.
Mika Niemi (jääkiekkoilija, 1988)
SM-liigaura Ässissä ja Kärpissä 2009–2016
Toisella kaudellaan 2010–2011 Niemi ajautui Ässien nelosketjuun, eikä hän saanut juuri ylivoimavastuuta. Niemi teki lopulta vain 15 tehopistettä. Myös kausi 2011–2012 oli hänelle varsin epätasainen ja runkosarjassa syntyi vain 13 tehopistettä. Aiemmin hieman laiskana harjoittelijanakin tunnettu Niemi teki lokakuussa 2011 Ässien kanssa kolmivuotisen jatkosopimuksen kevääseen 2015 saakka.
Erlabrunn
Varhaisin tunnettu maininta Erlabrunnista on peräisin vuodelta 1209. Paikkakunnan nähtävyyksiin lukeutuu muun muassa 1600-luvulla rakennettu St. Andreasin kirkko. Ensimmäinen kirkko Erlabrunniin rakennettiin jo 1300-luvulla.
Ähtärin varikko
Ähtärin Varikko (lyhenne ÄHTV), entinen Ähtärin Asevarikko (ÄhtAseV), oli Puolustusvoimien itsenäinen varikko ja nykyinen Räjähdekeskuksen yksikkö Ähtärin Inhassa Etelä-Pohjanmaalla. Varikon päätehtävänä on hankkia, huoltaa, varastoida sekä jakaa räjähdemateriaalia. Varikko on nykyisin osa Puolustusvoimien Logistikkalaitokseen kuuluvaa Räjähdekeskusta tuotantotoiminnan ja 1. Logistiikkarykmenttiä varastoinnin osalta.
Organisaatio
Vuoden 2013 alusta lukien varikko on ollut osa uutta Räjähdekeskusta.
Aikaisemmat nimet
Varikon aikaisemmat nimet ovat olleet:
Feliks onnellinen
Vaikka kirja käsitteleekin uskonnollisia ongelmia fiktiivisten henkilöiden kautta, se on myös kirjailijan tunnustuksellinen, henkilökohtainen tilitys.
Arvioita
Feliks onnellista on pidetty suomalaisen kirjallisuuden parhaana uskonnollisena romaanina. Se sai ilmestyttyään myönteisen vastaanoton monilta kriitikoilta, kuten Martti Santavuorelta ja Matti Paavilaiselta. Paavilainen kuvasi sitä rohkeaksi, tekniikaltaan loisteliaaksi ja tyyliltään erinomaiseksi. Myös Armo Nokkala arvioi kristillisessä Kotimaassa teosta myönteisesti ja katsoi sen poikkeavan edukseen tavanomaisista uskonnollisista romaaneista. Toisaalta Feliks onnellinen herätti myös torjuntaa, eikä se ollut sellainen romaani, jota Waltarilta oli odotettu. Siitä otettiin kuitenkin jo ensimmäisenä vuonna kuusi painosta, ja sitä myytiin yli 50 000 kappaletta.
FC Kuusankoski
FC Kuusankoski on kouvolalainen jalkapalloseura. Sen kotikenttänä toimii Kuusankosken urheilupuisto.
Historia
FC Kuusankosken junioriseura on Kumu Junior Team. Kuusankosken Kumu on Kuusankosken entinen seura, joka pelasi myös Veikkausliigassa yhden kauden 1990. Tuolloin tuli yleisöennätys 3 269 Hakaa vastaan. FC Kuusankoski perustettiin Kumun ja voikkaalaisen Pallo-Peikkojen yhdistäessä toimintojaan. Seurat tekivät yhteistyötä jo vuosina 1975–1988 nimellä Kumu-Peikot.
Slender Man
pienoiskuva|Taiteilijan näkemys Slender Manista.
Starbulls Rosenheim
Starbulls Rosenheim on saksalainen jääkiekkojoukkue Rosenheimin kaupungista. Seura on perustettu vuonna 2000, ja se pelaa maan toiseksi korkeimmalla sarjatasolla DEL2:ssa.
Jinhua
Piirikuntatasolla kaupunki jakautuu yhdeksään osaan seuraavasti:
Nähtävyyksistä mainittakoon esimerkiksi Aasian, joidenkin lähteiden mukaan maailman suurin elokuvastudio, Hengdian World Studios, joka toimii Dongyangin kaupungissa. Yiwun kaupungissa toimii Kiinan suurin raaka-ainepörssi.
Neuvostoliiton 27. armeija
'''Neuvostoliiton 27. armeija''' oli Neuvostoliiton puna-armeijan yhtymä toisessa maailmansodassa.
Suviyön salaisuus
Arviot
Aikalaiskriitikoilta elokuva sai varsin tyrmäävän kritiikin. Alkusyy nähtiin jo Tuulikki Kallion romaanissa, joka sai "perjantailukemiston" ja "viikkolehtiromantiikan" leiman. Eräs arvostelija myönsi Erkki Uotilan ja Aksella Lutsin käsikirjoituksessa tapahtuvan paljon: "siinä on Suomen suvea yöllä ja päivällä, kihlajaistansseja ja kirkonmenoja, kirkonkylän arkielämää vaihtelevassa tempossa, mutta siihen ote onkin jäänyt." Aiheen heikkouden takia esikoisohjaaja Karin ei katsottu saaneen "mitään merkillistä aikaan". Aija Vilanto ei saanut uralleen kannustusta, muiden näyttelijöiden suorituksissa sen sijaan nähtiin sekä kehumisen arvoista että uusia mahdollisuuksia.
Xcode
Xcode on Applen ohjelmointiympäristö, jonka se on julkaissut macOS:lle. Ympäristö tukee iOS- ja macOS kehitystä. Sen avulla voi tehdä komentoriviohjelmia, Java-appletteja, macOS-ohjelmia Cocoa-rajapinnalle sekä ohjelmia iOS-alustalle. Xcode sisältää ohjelmointiympäristön, projektimanagerin sekä debuggerit ja kääntäjät eri kielille sekä iPhone- ja iPad-simulaattorit.
Sanni Pohjonen
Perhe
Selvittyään järkytyksestä Kristiina alkoi jälleen seurustelemaan entisen aviomiehensä Ismon kanssa. He asuivat Sannin ja Kallen kanssa perheenä Ismon luona Pihlajakadulla lähes tavallista perhe-elämää, kunnes Kristiina sai päähän tulleesta iskusta muistinmenetyksen ja luuli elävänsä aikaa, jona eli Liisa Laitelana. Hän ei enää muistanut, että Miia on kuollut eikä, että Sanni on hänen tyttärensä. Kristiina ei halunnut, että Sanni, joka joutui esiintymään Ismon sukulaistyttönä, asuisi enää Laiteloilla. Tämän takia Sanni muutti Kallen luokse ja myöhemmin Talen luokse Taalasmaille. Keväällä 2016 muistinmenetyksen aikana Kristiina myös tuli raskaaksi Ismolle. Hän sai keskenmenon Sannin paljastettua Kristiinalle Miian olevan kuollut ja näytti tälle Miian hautakiven. Pian Kristiina muisti jälleen kaiken ja kutsui Sannia tytökseen Ismon tultua haukkumaan Sannia Kristiinan keskenmenosta.
Onni Taalasmaa
Sanni tapasi Tale Taalasmaan ja tämän ystävät uimarannalla ennen lukion alkua. Tale ihastui Sanniin ja yritti iskeä tyttöä kauan, muun muassa esittämällä hipsteriä. He ystävystyivät päädyttyään samaan lukioon. Vähitellen Sanni alkoi ihastua Taleen ja he alkoivat seurustella. Erään riidan päätteeksi Sanni päätyi harrastamaan seksiä Janne Haukkalan kanssa ja sai myöhemmin tietää olevansa raskaana. Tale pani välit poikki Sanniin ja Janneen ja karkasi vanhempiensa luokse Ruotsiin.
Janne Haukkala
Sanni päätyi harrastamaan seksiä Talen parhaan ystävän Janne Haukkalan kanssa, kun Janne erosi tyttöystävästään Iida Mustosesta. Sanni ja Janne päättivät, että yhden illan juttu jää heidän väliseksi salaisuudeksi. Pian Sanni huomasi olevansa raskaana ja luuli lapsen olevan Jannen. Janne ei kokenut olevansa valmis isäksi, eikä halunnut olla lapsen kanssa tekemisissä. Iljan synnyttyä hän alkoi kiinnostua tästä ja oli innokas hoitamaan tätä, verukkeella että Sannin ja Talen pitäisi päästä rentoutumaan. Sanni oli jo saanut selville, ettei Janne olekaan Iljan isä ja joutui kertomaan sen Jannelle. Myöhemmin kun Talella ja Sannilla oli vaikeaa Sanni otti hieman etäisyyttä Taleen ja sanoi menevänsä äitinsä luokse Hämeenlinnaan. Oikeasti hän oli Jannen luona ja he päätyivät melkein suutelemaan. Myöhemmin Janne oli ihastunut Sanniin mutta ei halunnut rikkoa Talen ja Sannin välejä. Kun Tale aavisti että Jannella on jotain, Janne väitti tykkäävänsä Tiina Järvisestä. Myöhemmin Moosen hississä Janne suuteli Sannia, mutta Sanni sanoi Jannelle, ettei halua hänen kanssaan mitään.
Anna Watson
Anna Watson on fiktiivinen sarjakuvahahmo Marvelin sarjakuvamaailmassa. Hän on Mary Jane Watsonin täti ja on Peter Parkerin tädin May Parkerin hyvä ystävä. Hänen ensiesiintymisensä oli Amazing Spider-Man #15- lehdessä, ja hänen luojansa ovat Stan Lee ja Steve Ditko.
Ring Ring (kappale)
Tretow loi myös menetelmän, jossa hän soitti sähkökitaraa kahteen otteeseen. Toisella kerralla hän nosti nauhan kulkunopeutta siten, että äänimaailmaan saatiin hitunen epävireistä tunnelmaa. Tretow sovelsi samaa menetelmää koko nauhaan. "Ring Ringin" tausta nauhoitettiin kahdesti ja toisella kerralla Tretow muutti nauhurin nopeutta. Tuloksena oli ainutlaatuinen soundi.
Colonne Vendôme
thumb|Colonne Vendôme thumb|Väkijoukko kaadetun pylvään huipulta pudonneen Napoleonin patsaan ympärillä 16. toukokuuta 1871. Colonne Vendôme on 44 metriä korkea voitonpylväs Pariisin Place Vendôme -aukiolla.
Vendômen aukiolla sijaitsi aiemmin Ludvig XIV:n itselleen pystyttämä ratsastajapatsas, joka kuitenkin sulatettiin Ranskan vallankumouksen aikana. Pylväs pystytettiin aukiolle vuosina 1806–1810 Napoleonin vuonna 1805 Austerlitzin taistelussa saavuttaman voiton kunniaksi. Esikuvana toimi Trajanuksen pylväs Roomassa. Pylvääseen käytettiin metallia, joka sulatettiin 1 200:sta venäläisiltä ja itävaltalaisilta takavarikoidusta tykistä. Pylvään runko on kiveä, ja se on päällystetty 425:llä pronssilevyllä, jotka muodostavat pylvästä kiertävän 280 metriä pitkän reliefisarjan. Reliefit esittävät Austerlitzin taistelun tapahtumia ja niiden toteuttamiseen osallistuivat muun muassa kuvanveistäjät Louis Boizot, François-Joseph Bosio, Lorenzo Bartolini, Claude Ramey, François Rude, Charles-Louis Corbet, Henri-Joseph Ruxthiel ja Clodion.
Seppo Näätänen
Seppo Uolevi Näätänen (1920 Vaasa – 30. heinäkuuta 1964) oli suomalainen taidemaalari. Hän on maalannut Tohmajärvellä Värtsilän kirkossa olevan alttaritaulun Passio (1953).
Juha Vartiainen
Juha Pekka Vartiainen (s. Kiuruvesi) on suomalainen laulaja ja säveltäjä. Vartiaisella oli pitkään keskeinen rooli Kiuruveden Iskelmäviikko -musiikkitapahtumassa, toimien mm. tapahtuman ohjelmavastaavana.
Karbanioni
thumb|250px|Karbanionien yleinen rakenne Karbanioni on orgaaninen anioni, jolla on parillinen määrä elektroneja ja negatiivinen varaus ja vapaa elektronipari hiiliatomilla. Karbanionia voidaan pitää vastaavan hiilivedyn konjugaattiemäksenä. Karbanioneja esiintyy eräissä reaktioissa reaktiivisina välituotteina.
Rakenne ja ominaisuudet
Karbanionin stabiiliuteen vaikuttavat myös muut rakenteelliset seikat. Resonanssimuodot voivat stabiloida karbanioneja ja näin on esimerkiksi enolaattien ja allyylisten sekä bentsyylisten karbanionien tapauksessa. Myös eräät aromaattisen karbanionit ovat suhteellisen stabiileja. Muita karbanioneja stabiloivia tekijöitä ovat läheiset elektroneja puoleensavetävät elektronegatiiviset ryhmät kuten nitroryhmä, tai karbonyyliryhmä tai viereinen fosfori- tai rikkiatomi. Fosfori- ja rikkiatomin aiheuttaman stabiloinnin mekanismia ei täysin tunneta ja aikaisemmin arveltiin tämän johtuvan rikin ja fosforin tyhjän d-orbitaalin ja hiilen vapaan elektroniparin välisistä vuorovaikutuksista.
Silkkiterrieri
Ulkonäkö
Silkkiterrieri on pienikokoinen terrieri: sen säkäkorkeuden tulisi rotumääritelmän mukaan olla 23–26 cm, nartuilla se voi olla hieman vähemmän. Silkkiterrieri painaa normaalisti noin 4–5 kiloa. Sen pää on pidempi kuin yorkshirenterrierin, mutta lyhyempi kuin australianterrierin. Turkin tulisi olla hienolaatuista, silkkistä ja pitkää, mutta ei yltää kuitenkaan maahan asti. Turkin väreinä kaikki sinisen ja punaruskean sävyt ovat hyväksyttäviä, kunhan väri on syvä.
Cubase
Steinberg Cubase on MIDI- ja audiosekvensseri-ohjelmistosarja. Cubasen on alun perin kehittänyt saksalainen Steinberg vuonna 1989.
Madeleine Onne
Onne perusti 1990-luvun jälkipuolella Tukholmassa yhä toimivan tanssiryhmän Stockholm 59º North.
Väinö Tulppala
Opinnot
Tulppala kävi kansakoulun ja Lahden seudun maamieskoulun vuosina 1911–1912 sekä Mustialan maamiesopiston vuosina 1912–1914. Hän suoritti yksityisesti seitsemännen luokan Helsingin suomalaisessa lyseossa vuonna 1928. Hän suoritti sotilaspedagogisen kurssin vuonna 1925 ja Taistelukoulun komppanianpäällikkökurssin vuonna 1928.
David Sime
Sime oli aikakautensa nopeimpia pikajuoksijoita maailmassa, mutta hän saavutti vain yhden aikuisten arvokisamitalin, 100 metrin juoksun olympiahopean Roomassa 1960, missä hän hävisi loppukilpailussa saksalaiselle Armin Harylle. Sime kuului Roomassa myös Yhdysvaltain pikaviestijoukkueeseen, joka saapui ensimmäisenä maaliin mutta hylättiin vaihtovirheen vuoksi.
Simen lapsista Lisa-tytär avioitui amerikkalaisen jalkapalloilijan, kolminkertaisen Super Bowl -voittajan Ed McCaffreyn kanssa. Sime työskenteli silmälääkärinä ja hoiti muun muassa Richard Nixonia. Sime kuoli syöpään 79-vuotiaana Floridan Miami Beachillä 12. tammikuuta 2016.
M3 Lee
M3-vaunuja käytettiin Kaukoidässä sodan loppuun asti. Yli 1 200 dieselmoottorista M3A3- ja M3A5-vaunua toimitettiin Neuvostoliittoon vuosina 1942–1943. Vaunu ei ollut suosittu. Neuvostoliitossa sitä pidettiin suuresta siluetistaan huolimatta alitehoisena, nirsona polttoaineen ja öljyjen suhteen ja liikkumiskyvyltään heikkona. Vaunu soveltui huonosti Venäjän teille ja jäi helposti jumiin telaketjujen mennessä rikki.
Innovaatiojournalismin Seura
Innovaatiojournalismin Seura on keväällä 2007 Helsingissä perustettu yhdistys, jonka jäseninä on innovaatiokysymyksistä kiinnostuneita journalisteja ja muita toimijoita. Yhdistys pyrkii muun muassa kehittämään innovaatiojournalismin käsitettä ja järjestämään siihen liittyvää koulutusta ja julkaisutoimintaa.
Vuosittaisilla Mediapäivillä jaettiin huhtikuussa 2007 Innovaatiojournalismin Seuran ensimmäinen innovaatiojournalismipalkinto Innovaatiokide 2007. Palkinnon sai Aamulehden toimittaja Sami Suojanen 15.10.2006 julkaistusta jutusta Puhdasta valoa, joka esitteli Tampereen seudulla toimivia laserteknologian yrityksiä. Voittajan valitsi yhdistyksen pyynnöstä tulevaisuudentutkija Mika Mannermaa. Palkintoon kuului lisäksi 2 500 euron sekki.
Eeva (televisiosarja)
Eeva on suomalainen komediasarja, joka esitettiin Mainos-TV:n ohjelmistossa tammikuusta joulukuuhun 1971. Sen käsikirjoitti Inke Tarkas, joka toimi myös sarjan toisena ohjaajana Aarne Tarkaksen ohella. Nimiroolia, yksinhuoltaja Eeva Kesästä esittää Marjatta Kallio ja tämän 16-vuotiasta tytärtä Terhi Panula.
Arkkitehtuurin Finlandia -palkinto
Palkinnon tarkoitus on lisätä arvostusta luovaa korkealuokkaista arkkitehtuuria kohtaan, nostaa esille arkkitehtuurin kulttuurista arvoa ja hyvinvointia lisäävää merkitystä sekä herättää kiinnostusta suomalaista arkkitehtuuria kohtaan.
2014
thumb|300px|[[Rainer Mahlamäki sai ensimmäisen Arkkitehtuurin Finlandia -palkinnon Varsovaan suunnittelemastaan Puolan juutalaisten historiallisesta museosta.]] Ensimmäinen Arkkitehtuuri-Finlandia -palkinto myönnettiin Lahdelma & Mahlamäki arkkitehtien suunnittelemalle, vuonna 2013 valmistuneelle Puolan juutalaisten historialliselle museolle. Voittajan valitsi esiraadin asettamasta neljästä ehdokkaasta taloustieteilijä Sixten Korkman. Hänen mukaansa kyseessä on vahvasti kaupungin ilmettä muuttava rakennus, joka museon lisäksi on myös taideteos.
2020
Ehdokkaina vuonna 2020 olivat:
2022
Ehdokkaina olivat
Julia Görges
2008–2009
Vuoden 2008 alku sujui Görgesiltä vaisusti. Vasta helmikuun lopulla hän alkoi menestyä paremmin, kun hän selviytyi Memphisin WTA-turnauksessa puolivälieriin. Puolivälierässä hän hävisi Olga Govortsovalle. Australian avoimissa ja Ranskan avoimissa Görgesin pelit päättyivät karsintoihin. Wimbledonissa Görges voitti ensimmäisellä kierroksella 23:nneksi sijoitetun Katarina Srebotnikin, mutta hävisi toisella kierroksella Marina Erakovicille. Portorozin WTA-turnauksessa Görges selviytyi välieriin. Yhdysvaltain avoimissa Görges hävisi ensimmäisellä kierroksella Séverine Brémond Beltramelle.
Erik Allardt
Ura
Allardt valmistui ylioppilaaksi vuonna 1943, valtiotieteiden kandidaatiksi vuonna 1947 ja lisensiaatiksi vuonna 1952. Tohtoriksi hän väitteli vuonna 1956 Helsingin yliopistosta. Hän aloitti uransa Helsingin yliopiston assistenttina, jona toimi vuosina 1948–1953. Vuosina 1955–1958 hän oli virkaa tekevä professori ja vuodesta 1958–1991 sosiologian professori. Vuosina 1969–1970 hän oli myös valtiotieteellisen tiedekunnan dekaani. Allardt oli Åbo Akademin kansleri vuosina 1992–1994.
Bernhard von Gudden
Gudden tunnetaan Baijerin kuninkaan Ludvig II:n henkilökohtaisena hovilääkärinä. Gudden asui aluksi Neuschwansteinin linnassa, ja myöhemmin hän siirtyi Ludvigin mukana Bergin linnaan.
Suuret setelit
Suuret setelit (The Color of Money) on vuonna 1986 ensi-iltansa saanut yhdysvaltalainen elokuva, joka pohjautuu löyhästi Walter Tevisin romaaniin The Color of Money. Elokuvan on ohjannut Martin Scorsese. Suuret setelit on jatkoa elokuvalle Suurkaupungin hait (The Hustler), joka sekin perustuu Tevisin romaaniin.
Australianrausku
Ulkonäkö ja koko
Australianrausku on rauskuksi pieni, korkeintaan 50–60 senttimetriä pitkä. Se on väriltään oranssinruskea.
Kuubanalmikki
Almikin uhanalaisuutta lisäävät sen pienet poikueet. Almikit saavat yhdestä kolmeen pentua kerrallaan, ja vain yhden poikueen vuodessa. Ihmisen mukanaan tuomat pedot ovat myös harventaneet almikin kantaa.
Almikkien heimon toinen laji on haitinalmikki (Solenodon paradoxus)
Violettimedestäjä
Violettimedestäjä (Anthreptes orientalis) on medestäjien heimoon kuuluva varpuslintu.
Iowat
Viimeiset sodat
Intiaanien levottoman liikehdinnän estämiseksi Yhdysvallat perusti kaksi linnaketta Missouri-joen varrelle läntisiksi sotilaallisiksi rajavartioasemiksi. Joitakin vuosia myöhemmin shawneiden päällikkö Tecumseh houkutteli iowia suureen intiaaniliittoonsa Yhdysvaltoja vastaan. Saukien ja foxien tavoin iowat kieltäytyivät yhtymästä Tecumsehin joukkoihin. Vuonna 1812 alkaneessa Yhdysvaltain ja Britannian välisessä sodassa iowat jakaantuivat kahtia ja tukivat sodan molempia osapuolia.
Valkoisen Pilven matka
Seuraavana päivänä Valkoinen Pilvi ratsasti paraatissa ympäri Washingtonia ja yritti salata murtuneen kätensä aiheuttaman tuskan. Charles Bird King maalasi saman matkan aikana muotokuvan sekä iowapäälliköstä että hänen vaimostaan, jota kuvattiin kauniiksi naiseksi. Valkoinen Kyyhky sai paljon ihailua osakseen presidentiltä ja muilta valkoisilta. Hän ajoi tarmokkaasti intiaaninaisten asioita ja huolehti sairaista ja vähäosaisista. Neuvottelujen päätteeksi Valkoinen Pilvi myi iowien maita Missourista Yhdysvalloille, ja lupasi elää rauhassa uudisasukkaiden naapurina ilman sotia. Palattuaan mailleen nykyisen Des Moinesin seuduille Valkoinen Pilvi rakennutti suuren talon ja ryhtyi viljelemään maissia.
23. kesäkuuta
23. kesäkuuta on gregoriaanisen kalenterin mukaan vuoden 174. päivä (175. päivä karkausvuonna). Vuodesta on jäljellä 191 päivää.
Ansis Medenis
Medenis on voittanut Suomessa pelatessaan SM-hopeaa kaudella 2010–2011. Latvian maajoukkuepelaaja oli pudotuspelien paras pistemies Mestaruusliigassa kaudella 2010–2011. Runkosarjassa hän oli samalla kaudella neljänneksi eniten pisteitä tehnyt pelaaja. VaLePaan hän tuli ensimmäisen kerran alkukaudesta 2011–2012, kun VaLePa tarvitsi toisen hakkurin Arttu Lahdenperän aisapariksi. Hänellä oli jo sopimus Brasilian liigaan, mutta joukkueen olosuhteet eivät tyydyttäneet Ansista ja hän jäi Riikaan odottelemaan uutta sopimusta, joka solmittiin VaLePan kanssa.
Medenis aloitti kauden 2011–2012 Kreikan liigassa pelaten siellä puoli vuotta Kreikan Iraklisissa, mutta mies palasi loppukaudeksi Riigaan johtuen olkapääleikkauksesta.
Sven Co-op
Sven Co-opin julkaisi Daniel "Sven "Viking" Fearon 19. tammikuuta 1999, ennen Valven kehittämää Team Fortress Classic -modifikaatiota. Täten Sven Co-op on vanhin Half-Lifen modifikaatio, jota kehitetään edelleen. Kesällä 2013 Sven Co-op ilmoitti saaneensa Valvelta luvan työstää Half-Lifen GoldSrc -pelimoottorin koodia, minkä johdosta Sven Co-op tullaan tulevaisuudessa tarjoamaan Steamissa ilmaiseksi omana pelinään. Tulevaisuudessa Sven Co-opia pelatakseen ei siis tarvitse enää ostaa Half-Lifeä. Half-Lifen pelimoottorin koodiin käsiksi pääseminen mahdollistaa myös suuria muutoksia pelin sisällä, joita Sven Co-opin kehittäjät eivät ole vielä paljastaneet. Sven Co-opin kehittäjien mukaan peli ei tule ikinä siirtymään Half-Life 2:n Source-pelimoottorille.
Sideways (Transformers)
Robots in Disguise
Sideways esiintyi Transformers: Robots in Disguise animesarjaan pohjautuvassa lelusarjassa vuonna 2002. Se oli mallinnettu Road Rocketin mukaan, mutta oli väriltään keltainen. Se muuntautui Yamaha GTS1000A moottoripyöräksi.
Suomalais-norjalainen kulttuuri-instituutti
Instituutti kuuluu Suomen kulttuuri- ja tiedeinstituuttien verkostoon, jonka tavoitteena on tehdä suomalaista kulttuuri- ja tiedemaailmaa tunnetuksi ulkomailla. Verkoston muodostavia instituutteja on yhteensä seitsemäntoista. Kukin instituutti on sopeuttanut rakenteensa ja toimintatapansa asemamaansa olosuhteisiin. Erilaisuudestaan huolimatta instituutit toimivat samoista peruslähtökohdista ja yhteistyössä sekä keskenään että paikallisten organisaatioiden ja suomalaisten toimijoiden kanssa. Suomalais-norjalainen kulttuuri-instituutti tekee yhteistyötä myös muiden instituutioiden kanssa, jotka pitävät yllä yhteyksiä Suomen ja Norjan välillä.
Olli Kaskinen
Seuraura
Kesällä 2017 Kaskinen nousi TPS:n SM-liigajoukkueeseen ja hän pelasi siellä useita harjoitusotteluita. Joukkueen päävalmentajana aloitti Kaskisen setä Kalle. Olli Kaskinen teki 24. elokuuta 2017 TPS:n kanssa kaksivuotisen juniorisopimuksen. Hän teki miesten pääsarjadebyyttinsä Mestarien liigan alkulohkon päätösottelussa 10. lokakuuta 2017 englantilaista Nottingham Panthersia vastaan. Kaskinen merkittiin TPS:n seitsemänneksi puolustajaksi. Hän pääsi jäälle ottelun kolmannessa erässä ja sai jääaikaa lopulta 4.18 minuuttia. SM-liigadebyyttinsä Kaskinen teki 4. marraskuuta 2017 vieraissa Oulun Kärppiä vastaan, kun Henrik Tallinderin ja Jani Forsströmin loukkaantumiset avasivat hänelle paikan TPS:n kokoonpanosta. Kaskinen merkittiin TPS:n seitsemänneksi puolustajaksi. Hän sai ottelussa lopulta jääaikaa 7.12 minuuttia. Kaskinen keräsi myös syöttöpisteen oltuaan kakkossyöttäjänä Oskari Siikin tekemään maaliin. Hän pelasi kauden aikana SM-liigassa yhdeksän runkosarja- ja yhden playoff-ottelun. Tammikuussa 2018 TPS lainasi Kaskisen alustavasti kuukauden mittaisella sopimuksella Mestis-joukkue TUTO Hockeyn vahvuuteen. Helmikuussa hänen lainasopimustaan jatkettiin kauden loppuun. Kaskinen voitti Mestis-hopeaa.
Töyhtökiislanen
Lisääntyminen
Töyhtökiislaset pesivät valtavina, jopa yli miljoonan yksilön yhdyskuntina. Ne ovat yksiavioisia ja palaavat vuodesta toiseen samaan paikkaan pesimään. Ne parittelevat merellä ja pesivät kerran kesässä. Naaras munii yhden munan, jota haudotaan keskimäärin kuukauden. Poikanen pysyttelee pesässä keskimäärin kahden kuukauden ikäiseksi ja molemmat emot ruokkivat ja hoitavat sitä.
Ravinto
Töyhtökiislaset syövät eläinplanktonia, kaloja ja kalmareita.
Åskottin rautatieasema
Åskottin rautatieasema on rautatieasema Inlandsbanan-radan varrella Östersundin kunnassa Ruotsissa. Liikennepaikka avattiin liikenteelle yhtä aikaa Östersundin ja Häggenåsin välisen osuuden kanssa 10. lokakuuta 1911. Åskottin puinen puolitoistakerroksinen asemarakennus on rakennettu vuonna 1910.
HMS Burghead Bay (K622)
Palvelus
Alus sijoitettiin palvelukseen oton jälkeen Plymouthin paikallislaivueeseen. Tammikuussa 1952 alus lähti La Platan kautta Falklandille vartioalukseksi, mistä tehtävästä sen vapautti huhtikuussa HMS Veryan Bay. Alus lähti Bermudalle liittyäkseen Länsi-Intian laivueeseen, mistä se palasi telakalle Britteinsaarille lokakuussa.
Pesäpallon suomensarja 1971
Itälohko
Itälohkossa kärkijoukkueet kohtasivat päätöskierroksella 5. syyskuuta Kiteellä, josta Lohi haki 2–5 -vierasvoiton ja varmisti nousunsa.
Väinö Kaski
Jääkärikausi
thumb|300px|Jääkäripataljoona 27:n 4. komppania. Kaski liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. lokakuuta 1915, josta hänet siirrettiin 19. helmikuuta 1916 alkaen pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Kaski perusti pataljoonan rintamalle lähdön koittaessa pataljoonan lääkintäkoiraosaston ja toimi pataljoonan rintamalla olo ajan sen johtajana vuoden 1917 alkuun saakka. Rintamalta palattua edellä mainittu osasto lakkautettiin.
Cocoa (ohjelmointirajapinta)
Cocoa-ohjelmia voi ohjelmoida esimerkiksi Applen Xcodella. Cocoa-ohjelmien käyttöliittymä rakennetaan graafisella Interface Builderlla (nykyisin osa Xcodea) ja ohjelmoidaan Objective-C:llä tai Swiftillä. Kaikki ohjelmat sisältävät käyttöliittymätiedoston. App-paketit eli valmiit sovellukset ovat purettavissa osiin.
Muita macOS:n ohjelmointirajapintoja ovat X11, Carbon ja POSIX.
Alfred Kastari
Ensimmäisen maailmansodan jälkeinen aika
Kastarinen palasi takaisin Suomeen 10. tammikuuta 1919 ja astui Suomen armeijan palvelukseen Pohjois-Savon rykmenttiin 1. huhtikuuta 1919. Armeijasta hän erosi 25. helmikuuta 1920 ja siirtyi suojeluskuntajärjestön palvelukseen, missä hänet sijoitettiin 1. heinäkuuta 1920 alkaen Pohjois-Uudenmaan suojeluskuntapiirin asemestariksi, mistä tehtävästä hänet siirrettiin 1. huhtikuuta 1924 alkaen 2. sotilasohjaajaksi ja edelleen 16. huhtikuuta 1926 alkaen uudelleen asemestariksi ja 1. lokakuuta 1926 jälleen takaisin 2. sotilasohjaajaksi, missä tehtävässä hän viihtyi aina talvisotaan saakka. Kastarinen vaihtoi nimensä Kastariksi vuonna 1927.
Sotien jälkeinen aika
Kastari toimi sotien jälkeen aluksi samassa tehtävässä, mutta siirrettiin myöhemmin Asetoimiston päälliköksi Keskus Varikko 2:een. Armeijasta hän erosi vakinaisesta palveluksesta vuonna 1945 ja siirtyi Kansallis Osakepankin (KOP) palvelukseen Keravalle, josta hänet nimitettiin vuonna 1946 saman pankin Kiukaisten haarakonttorin johtajaksi ja hän toimi johtajana aina vuoteen 1953 saakka. Luottamustehtävässä hän toimi Uudenmaan ampumapiirin johtokunnan jäsenenä vuosina 1933–1946.
Tolonen!
Yleisradion musiikkitoimittajat valitsivat albumin vuoden 1971 parhaaksi muuta kuin taidemusiikkia edustavaksi äänilevyksi.
Pallogeometria
Antiikin Kreikka
Pallotrigonometriaa tutkivat muutamat antiikin kreikkalaiset matemaatikot ja tähtitieteilijät kuten Theodosius Bithynialainen, joka kirjoitti pallo­geometriaa käsittelevän teoksen Sphaerics ja Menelaos Aleksandrialainen, joka kirjoitti pallotrigonometriaa käsittelevän kirjan Sphaerica ja tunnetaan myös Menelaoksen lauseen keksijänä.
Death Walks Behind You
Musiikki
Death Walks Behind Youn materiaali on sekoitus draamaa, ”kammottavaa pelkoa” sekä huumoria, mikä kuvasti psyykeongelmista kärsineen yhtyeen johtohahmon ja kosketinsoittajan Vincent Cranen omaa persoonaa. Musiikillisesti levy on heavy metal -vaikutteinen. Crane vastasi albumin sovituksista sekä soitti bassoraidat kosketinsoittimillaan joko vasenta kättään tai jalkiota käyttäen.
Yleistä kappaleista
John Du Cannin panos kitaristina on vahva myös B-puolen aloittavassa ”Sleeping for Yearsissä”, josta muodostui ilmestyessään yksi Atomic Roosterin suosituimmista kappaleista. Kappale oli myös Atomic Roosterin ensimmäinen, jota Du Cann oli mukana työstämässä. Siinä sekä ”I Can't Take No Moressa” korostuu kosketinsoittaja Vincent Cranen, kitaristi John Du Cannin ja rumpali Paul Hammondin välinen vuorovaikutus. ”I Can't Take No Moresta” kaavailtiin jopa singleä, mutta lopulta yksimielisellä päätöksellä yhtye julkaisi singlenä ”Tomorrow Nightin”. ”Nobody Else” on levyn ainoa rauhallinen kappale, ja se muistuttaa esikoisalbumin kappaletta ”Winter”. Levyn päättää kahdeksanminuuttinen instrumentaali ”Gershatzer”, joka sisältää Vincent Cranen urku- ja Paul Hammondin rumpusoolon. Kappaletta on pidetty levyn ”suurena kliimaksina”. Vincent Crane kirjoitti kappaleen alun perin pelkäksi livenumeroksi, mutta lopulta se päätettiin ottaa mukaan albumille.
Julkaisu ja vastaanotto
Levyn pahaenteisessä kannessa on kuva pelokkaannäköisestä erakosta, joka on peräisin William Blaken maalauksesta Nebuchadnezzar. Levyn mukana tuli myös kuvia yhtyeen jäsenistä hautausmaalla.
Kappaleet
A-puoli B-puoli
Ejwind Ahonius
Opinnot
Ahonius opiskeli kuusi luokkaa Tampereen suomalaisessa yhteiskoulussa. Keskikoulutodistuksen hän sai Viitasaaren yhteiskoulusta vuonna 1915. Hän suoritti yksityisesti seitsemännen luokan Viipurin reaalikoulussa vuonna 1921. Taktiikan soveltamiskurssin hän suoritti vuonna 1925 ja voimistelunjohtajakurssin 1931. Komppanianpäällikkökurssille hän osallistui vuonna 1933 ja suoritti suojeluskuntain komentajakurssin vuosina 1934–1935 Suojeluskuntain päällystökoulussa.
Sotien jälkeinen aika
Sotien jälkeen Ahonius toimi Pohjolan suojeluskuntapiirin 1. alueen aluepäällikkönä. Suojeluskuntien lakkauttamisen jälkeen hän siirtyi liikemieheksi ja edustajaksi sekä Kansallisen Kokoomuksen matkasihteeriksi. Hänen harrastuksiinsa kuuluivat Lapissa samoilu ja kullanhuuhdonta. Hänet on haudattu Helsingin Hietaniemen hautausmaalle.
Luottamustoimet
Hän oli Rovaniemen reserviupseerikerhon perustajajäsen vuonna 1937 ja 1937–1938 ja kunniapuheenjohtaja.
Riva del Garda
Riva del Garda on kaupunki Trenton maakunnassa Trentino-Etelä-Tirolin alueella Pohjois-Italiassa. Se sijaitsee Gardajärven pohjoispäässä. Kaupungissa on runsaat 17 000 asukasta, ja se on järveä ympäröivistä kunnista väkiluvultaan toiseksi suurin.
Ilmavirtavoimala
Toimintaperiaate
Mitä suurempi lämmönkeräysalue ja korkeampi torni, sitä suurempi on tornin läpi nouseva ilmavirta ja siten myös sähköntuotanto. Lämmönkeräysalueelle syntyy niin suuri lämpövarasto, että voimala tuottaa sähköä myös yöaikaan. Yötuotantoa voidaan vielä tehostaa lämpöä varaavilla aurinkokeräimillä.
Pikkukiislanen
Pikkukiislanen (Aethia pusilla) on runsaslukuinen arktisen merialueen ruokkilintu.
Onni Kaukoranta
Sisällissodan jälkeinen aika
Kaukoranta kotiutui sisällissodan jälkeen sotilassairaalasta vuoden 1918 lopulla ja hänelle järjestettiin armeijasta kansliatehtäviä 16. joulukuuta 1918 - 15. helmikuuta 1919 väliseksi ajaksi Jääkäritoimistosta. Hänet merkittiin armeijan rulliin 18. helmikuuta 1919 alkaen Itämeren jalkaväkirykmentti n:o l:een, josta hänet kumminkin siirrettiin 1. lokakuuta 1919 alkaen Kadettikouluun, missä toimi aluksi koulutusupseerina ja 4. syyskuuta 1919 alkaen talouspäällikkönä. Kadettikoulusta hänet siirrettiin 15. kesäkuuta 1928 alkaen talouspäälliköksi Meripuolustuksen esikuntaan ja 13. toukokuuta 1929 Rannikkolaivastoon.
Ḍād
Ḍād on muodostettu lisäämällä piste arabialaisen ṣād-kirjaimen ( ص ) päälle.
Ketosiilikäs
Ravintokasvi
Toukka elää monilla eri ravintokasveilla.
Ṭā’
pienoiskuva|Ṭā’-kirjaimen itsenäinen muoto. Ṭā’ on arabialaisen kirjaimiston 16. kirjain. Sen itsenäinen muoto on ط ja äännearvo arabiassa (faryngaalistunut ) Persiassa ja urdussa ṭā’ lausutaan tavallisena -äänteenä. Urdussa ṭā’-kirjain translitteroidaan t̤, koska yhdellä pisteellä kirjoitettu ṭ on varattu retrofleksista t-äännettä ilmaisevalle kirjaimelle ( ٹ ).
Kirjoitettaessa ṭā’ liitetään viivalla ympäröiviin kirjaimiin (esim. طو ṭū, نط nṭ, نطو nṭū).
Yleisluistelun Suomen-mestaruuskilpailut 1947
Suomen vuoden 1947 yleisluistelumestaruuksista kilpailtiin Helsingissä Helsingin olympiastadionilla 10.-11.tammikuuta. Ohjelmassa oli sekä miesten. Kilpailuun osallistui kaikkiaan 17 miesluistelijaa. Miesten yleiskilpailun ohessa ratkaistiin matkamestaruudet.
Miesten yleismestaruus
<br style="clear:both;"/>
Suomalainen Sanomalehtimiesliitto
Suomalainen Sanomalehtimiesliitto on vuonna 1905 perustettu puolueisiin sitoutumaton järjestö. Ennen Suomen Sanomalehtimiesten Liiton perustamista (1921) se oli toimittajien ammatillisena edunvalvoja, mutta nykysääntöjensä mukaan se on "tiedotusvälineiden palveluksessa työskentelevien, suomalaista kansanvaltaa puolustavien henkilöiden yhdyssiteenä".
Suomalainen Sanomalehtimiesliitto myöntää Olli-palkinnon ansiokkaasta journalistin työstä. Palkinto on nimetty pakinoitsija Ollin eli Uuden Suomen toimittajan Väinö Nuortevan mukaan.
Tulenkantajien kirjakauppa
Tulenkantajien kirjakauppa oli vuosina 2012–2019 Tampereella toiminut liike. Se sijaitsi Hämeenpuistossa. Kaupassa järjestettiin runotilaisuuksia, kirjojen julkaisutilaisuuksia ja kirjallisia keskusteluja.
Samuel P. Huntington
Elämä
Huntington opiskeli ensin Yalen yliopistossa, josta hän valmistui 18-vuotiaana. Tohtorintutkinnon hän suoritti Harvardin yliopistossa, jossa hän ryhtyi opettamaan 23-vuotiaana. Hän työskenteli myös Columbian yliopistossa vuosina 1959–1962.
Kulttuurien kamppailu
Huntington esitteli ajatuksiaan 1970 ystävänsä Warren Demian Manshelin kanssa perustamassaan Foreign Policy -julkaisussa. Teoksellaan Kulttuurien kamppailu Huntington otti kantaa Francis Fukuyaman vuonna 1992 ilmestyneeseen kirjaan Historian loppu ja viimeinen ihminen.
Kapitan Sorokin
Neuvostoliitto tilasi samalla kertaa kaksi murtajaa, joista ensimmäinen sai nimekseen Kapitan Sorokin ja vuonna 1978 valmistunut murtaja Kapitan Nikolaev. Myöhemmin telakka sai vielä kahden sisaraluksen rakentamistyön: Kapitan Dranitsyn valmistui 1980 ja Kapitan Khlebnikov 1981.
Alus
Murtajan kastoi laiturissa Neuvostoliiton Suomessa olevan kaupallisen edustuston päällikkö M. V. Gubanov. Neitsytmatkalleen laiva lähti päällikkönään merikapteeni V. S. Vekula. Rautaruukin teräslevyistä valmistetun Kapitan Sorokinin kotisatamaksi tuli aluksi Murmansk.
The Life and Crimes of Alice Cooper
The Life and Crimes of Alice Cooper on Alice Cooperin vuonna 1999 julkaistu neljän CD-levyn kokoelma.
Lumehoito
Lumehoito tarkoittaa sellaista sairauden tai vamman hoitoa, jolla ei pitäisi olla mitään vaikutusta kohteeseensa. Tutkimusten mukaan todellisuudessa kuitenkin ihmisen elimistössä voi tapahtua samanlaisia vaikutuksia kuin virallisella hoidolla tai lääkkeellä. Aivojen kuvantamisella on useissa tutkimuksissa osoitettu, että lumehoito synnyttää aivoissa todellisia muutoksia ja aktivoi samoja neurokemiallisia prosesseja.
Ilmiötä on tutkittu esimerkiksi Parkinson-potilailla. On todettu, että hoito kiihdyttää hermojen välittäjäaine dopamiinin aineenvaihduntaa ja potilaan jäykkyys ja vapina lievittyvät. Edelleen on epäselvää, miten lumelääke tietää, kuinka ja mihin sen pitää vaikuttaa.
Adam Hall
Ammattilaisura
Elokuussa 2014 Hall teki yksivuotisen sopimuksen Sveitsin pääsarjassa pelaavan HC Ambrì-Piottan kanssa.
Maajoukkueura
Hall pelasi nuorissa kaksi MM-turnausta. Hän edusti Yhdysvaltoja vuonna 1999 ja 2000.
Lipoproteiini
Veren ja imunesteen lipoproteiinit
HDL-hiukkaset ovat hieman heterogeenisempi ryhmä, jossa voidaan havaita mittausmenetelmästä riippuen seuraavia ryvästymiä:
Lauri Kaukonen
Suoritti ekonomin tutkinnon vuonna 1927. Kauppatieteen kandidaatin tutkinnon vuonna 1933. Kaukonen sai kauppatieteen maisterin arvon Helsingin kauppakorkeakoulusta vuonna 1950.
Riccardo Riccò
Ranskan antidopingjärjestö AFLD ilmoitti 17. heinäkuuta 2008, että Riccò oli antanut EPOa sisältäneen dopingnäytteen Ranskan ympäriajon neljännen etapin jälkeen. Hän oli voittanut kilpailussa kaksi etappia. Lopulta hän sai potkut tallista Leonardo Piepolin kanssa. 30. heinäkuuta 2008 Riccò myönsi käyttäneensä urheilussa kiellettyjä aineita. Lokakuussa 2008 Italian Olympiakomitea langetti Riccòlle kahden vuoden kilpailukiellon. Urheilun kansainvälinen vetoomustuomioistuin, CAS, lyhensi maaliskuussa 2009 kilpailukiellon pituudeksi 20 kuukautta.
Mena (Ukraina)
Historiaa
Kaupungissa on elintarviketeollisuutta, paikallismuseo ja eläinpuisto.
Postmoderni filosofia
Postmoderni filosofia on eklektinen ja vaikeasti tavoitettava liike, jota luonnehtii länsimaisen filosofian kritiikki. Se alkoi mannermaisen filosofian kritiikkinä, ja sai vaikutteita fenomenologiasta, strukturalismista ja eksistentialismista, mukaan lukien Søren Kierkegaard ja Martin Heidegger. Se sai vaikutteita myös Ludwig Wittgensteinin myöhäisfilosofian kritiikistä analyyttistä filosofiaa kohtaan.
Varhaiset postmodernit filosofit
Vaikka Derrida ja Foucault mainitaan usein postmoderneina filosofeina, molemmat ovat hylänneet useita toistensa näkemyksiä. Kuten Lyotard, he ovat skeptisiä absoluuttisten tai universaaleien totuusväittämien suhteen. Päinvastoin kuin Lyotard, Derrida ja Foucault ovat (tai vaikuttavat olevan) kuitenkin melko pessimistisiä kaikkien uusien kielipelien emansipatoorisista väitteistä. Tämän vuoksi heidät voisi luokitella ennemmin jälkistrukturalisteiksi kuin postmoderneiksi.
Kritiikki
Filosofi Roger Scruton kirjoitti aiheesta: "Kirjoittaja, joka sanoo, ettei ole totuuksia tai että kaikki totuudet ovat 'vain suhteellisia', pyytää, ettet usko häneen. Joten en usko." Dick Hebdige luettelee toisiinsa täysin liittymättömiä, postmodernismina pidettyjä asioita osoittaakseen, että postmodernismi on niin epämääräinen käsite, ettei se tarkoita mitään.
Stewart SF01
Vaikka auto oli melko kilpailukykyinen yltääkseen säännöllisesti pisteillä, oli se kuitenkin todella epäluotettava. Autolla ajettiin maaliin asti 8 kertaa 34:stä mahdollisesta. Suurin syy tähän oli Fordin moottorin ja auton öljytankin saaminen toimimaan yhdessä kunnolla. Barrichello onnistui kuitenkin ajamaan toiseksi sateisessa Monacon GP:ssä. Kilpailusta saadut pisteet olivat samalla tallin historian ensimmäiset pisteet.
Anttoni Honka
Seuraura
Carolina Hurricanes varasi Hongan kolmannella kierroksella 83. pelaajana NHL:n varaustilaisuudessa 2019. Kaudella 2019–2020 hän otti ison askeleen kehityksessään, sillä myös JYPin päävalmentaja Pekka Tirkkosen pelitapa tuki Hongan vahvuuksia. Hän oli joukkueen tehokkain puolustaja tehoilla 3+16=19. Helmikuussa 2020 Honka teki JYPin kanssa kaksivuotisen jatkosopimuksen. Kaudella 2020–2021 hän oli tehoilla 4+27=31 joukkueen paras syöttäjä, neljänneksi paras pistemies ja tehokkain puolustaja. Hongan tehopisteistä 12 syntyi maaliskuussa 15 otteluun. Hän sijoittui koko SM-liigan puolustajien pistepörssissä viidenneksi.
Hilja Teräskeli
Teräskeli väitteli 1934 aiheesta Heikkonäköisyys karsastavissa ja karsastamattomissa silmissä vilkemenetelmällä tutkittuna. Hän jatkoi vilkemenetelmän käyttöä myös myöhemmissä tutkimuksissaan. Hänet nimitettiin Turun yliopiston silmätautien professoriksi 1945. Hän oli uuden laitoksen ensimmäinen professori. Heikentyneen terveytensä vuoksi Teräskeli joutui eroamaan virasta vuonna 1951, mutta jatkoi yksityisvastaanoton pitoa Helsingissä. Hän julkaisi useita tutkimuksia alansa kansainvälisissä sarjoissa muun muassa viherkaihileikkausten tuloksista ja trakooman levinneisyydestä. Tieteellisten töiden lisäksi hän kirjoitti yleistajuisia artikkeleita terveydellisiin aikakauslehtiin. Hän toimi myös Suomen Silmälääkäriyhdistyksen sihteerinä, varapuheenjohtajana ja puheenjohtajana.
Pyöräteline
Perinteinen pyöräteline
Perinteinen Suomessa käytettävä pyöräteline muodostuu kulma- tai lattaraudasta hitsatusta jalustakehikosta ja sen yli kaareutuvista metallitankopareista. Kun polkupyörän etupyörä työnnetään tankoparin väliin, eturengas ja koko pyörä pysyy kohtisuorassa asennossa maanpintaan nähden. Polkupyörä lukitaan tällaiseen telineeseen helpoiten etupyörästään, jolloin muun osan pyörästä voi helposti varastaa; rungosta lukitsemiseen tarvitaan pitkä ketjulukko. Perinteistä pyörätelinettä ei myöskään ole yleensä kiinnitetty maahan, jolloin pyörävaras voi nostaa pyörät telineineen pakettiauton kyytiin.
Datsun 240Z
Datsun 240Z, 260Z ja 280Z ovat Nissanin vuosina 1969–1978 valmistamia urheiluautomalleja. Datsun 240Z korvasi markkinoille tullessaan edeltäneen Datsun Sportsin. Japanissa kaikkia kolmea mallia myytiin nimellä Nissan Fairlady Z. Mallisarjan päättäneen Datsun 280Z:n seuraajaksi tuli Datsun 280ZX.